TPS ส่ง “เดอะวิน เทเลคอม” เซ็นสัญญา “แอล เอ็กซ์ ที เน็ทเวิร์ค” มูล่คาโครงการ 557 ลบ.
TPS ส่งบริษัทย่อย “เดอะวิน เทเลคอม” เซ็นสัญญาจ้างเหมาติดตั้งสายใยแก้วนำแสงใต้ดินโครงการ Saphan Project มูลค่า 557 ลบ. คาดเริ่มก่อสร้างต้นปี 65
14 ธ.ค. 2564

นายบุญสม กิจเกษตรสถาพร (ที่ 1 จากซ้าย) ประธานเจ้าหน้าที่บริหาร บริษัท เดอะแพรคทิเคิลโซลูชั่น จำกัด (มหาชน) หรือ TPS ร่วมแสดงความยินดี กับบริษัทย่อย The Win Telecom Co., Ltd. โดยมีนายจำนงค์ นิตย์นรา (กลาง) กรรมการผู้จัดการเป็นตัวแทน ร่วมลงนามสัญญาจ้างเหมาติดตั้งสายใยแก้วนำแสงใต้ดินโครงการ Saphan Project (Underground Fiber Cable) มูลค่างาน 557 ล้านบาท กับนายอรรถกฤษณ์ ศาสตระรุจิ (ที่ 2 จากขวา) CEO LXT Networks Co., Ltd. ซึ่งเป็นกิจการร่วมค้ากับ Verge Digital Infrastructure Pte., Ltd. (Singapore) โดยนาย Boyke Laldjising (ที่ 1 จากขวา) ผู้แทนนาย Chris Wilson, CEO Verge
โดยบริษัท Verge กำลังสร้างโครงข่ายแบบเปิด และศูนย์ข้อมูลชั้นนำในภูมิภาคเอเชียตะวันออกเฉียงใต้ เริ่มก่อสร้างในภาคใต้ของประเทศไทยโดยการนำของบริษัท LXT Networks  โครงการดังกล่าวจะมีสถานีเคเบิลใต้น้ำทั้งด้านชายฝั่งตะวันออกและตะวันตก และศูนย์ข้อมูลชั้นนำขนาด 2 MW ในอำเภอหาดใหญ่ ซึ่งทั้งหมดนี้จะเชื่อมต่อด้วยโครงข่ายสายใยแก้วนำแสงใต้ดินใหม่ที่ก่อสร้างโดยบริษัท The Win Telecom และจะเริ่มก่อสร้างต้นปี 2565